KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2023. október 25-i ülésére)

TÁRGY: 

A NEMZETISÉGI ÖNKORMÁNYZATOK MŰKÖDÉSI FELTÉTELEINEK BIZTOSÍTÁSÁRA KÖTÖTT közigazgatási szerződés MÓDOSÍTÁSA 
A nemzetiségiek jogairól szóló 2011. évi CLXXIX. törvény (tov.: Njtv.) 80.§ (1) bekezdése értelmében a helyi nemzetiségi önkormányzatok gazdálkodási és adminisztratív végrehajtási feladatok ellátásáról; a helyi nemzetiségi önkormányzat működésével, gazdálkodásával kapcsolatos nyilvántartási, adatszolgáltatási, iratkezelési feladatok ellátásáról a nemzetiségi önkormányzat székhelye szerinti helyi önkormányzat önkormányzati hivatala gondoskodik.
A települési önkormányzat a települési nemzetiségi önkormányzatokkal a feladatok ellátására vonatkozóan közigazgatási szerződésben állapodott meg. A jelenleg hatályos szerződést (50-74/2022. ikt.sz.) 
-
Kiskőrös Város Képviselő-testülete a 112/2022. sz. Képv. test. határozatával,

-
Kiskőrös Város Cigány Nemzetiségi Önkormányzata a 21/2022. sz. Önk. határozatával,

-
Kiskőrös Város Német Nemzetiségi Önkormányzata a 35/2022. sz. Önk. határozatával és

-
Kiskőrös Város Szlovák Nemzetiségi Önkormányzata a 46/2022. sz. Önk. határozatával hagyta jóvá, amelyet a
- 
Kiskőrös Város Képviselő-testülete a 21/2023. sz. Képv. test. határozatával,

-
Kiskőrös Város Cigány Nemzetiségi Önkormányzata a 6/2023. sz. Önk. határozatával,

-
Kiskőrös Város Német Nemzetiségi Önkormányzata a 3/2023. sz. Önk. határozatával és

-
Kiskőrös Város Szlovák Nemzetiségi Önkormányzata a 4/2023. sz. Önk. határozatával

egy alkalommal módosított.

Az Njtv. 80. § (3) bekezdés b) pont értelmében a helyi nemzetiségi önkormányzat kötelezettségvállalásaival kapcsolatosan a helyi önkormányzatot terhelő ellenjegyzési, érvényesítési, utalványozási, szakmai teljesítésigazolási feladatokat, továbbá a felelősök konkrét kijelölését. A módosítás indoka, hogy 2023. évben több alkalommal módosult a gazdálkodási szabályzat, ezért szükséges a módosuló gazdálkodási jogkörök módosítása a megállapodásban.
A fentiek alapján javaslom, hogy a Képviselő-testület Kiskőrös Város Önkormányzata és a Nemzetiségi Önkormányzatok között létrejött közigazgatási szerződés módosítását a határozat-tervezetben foglaltak szerint hagyja jóvá.
Kiskőrös, 2023. október 16.
Domonyi László s.k.,
      
      polgármester
HATÁROZAT-TERVEZET

Kiskőrös Város Képviselő-testülete az államháztartásról szóló 2011. évi CXCV. törvény és a nemzetiségiek jogairól szóló 2011. évi CLXXIX. törvény alapján a Kiskőrös Város Önkormányzata és a
· Kiskőrös Város Német Nemzetiségi Önkormányzata
· Kiskőrös Város Szlovák Nemzetiségi Önkormányzata 

· Kiskőrös Város Cigány Nemzetiségi Önkormányzata 
működési feltételeit; pénzügyi-gazdasági feladatainak felelősségvállalását és munkamegosztását rögzítő közigazgatási szerződést a határozat-tervezet mellékletében foglaltak szerint módosítja.

